Tone Myskja

**Tone Myskja** (født 1961) er en norsk billedkunstner som jobber med video som visuelt og skulpturelt element gjennom utstillinger, konserter og sceniske opptredener. Myskja bor og arbeider i Oslo og Fall i Søndre Land kommune, hvor hun sammen med sin ektemann, musiker og komponist Jon Balke, har etablert og utviklet prosjektstedet MADSTUN.Hun har hatt en rekke separatutstillinger og gruppeutstillinger, og har i tillegg hatt fokus på å være kunstner i sceniske samarbeidsproduksjoner både i Norge og internasjonalt.

## Utdanning
Myskja har en utdannelse fra Statens håndverk- og kunstindustriskole innen klær og kostyme (1985-1987) og fra Statens Kunstakademi i skulptur (1989-1991). I tillegg har hun studert ved Det Kongelige Kunstakademi i Antwerpen (1988-1989) og The Slade School of Fine Art i London (1991-1993), med fokus på media.

## Kunstnerisk praksis
Myskjas kunstneriske virke befinner seg i skjæringspunktet mellom ulike kunstformer og henter inspirasjon fra musikk, dans, teater, litteratur, maleri og skulptur. Verkene hennes tematiserer ofte kompleksiteten av språk, identitet og persepsjon, og hvordan disse aspektene påvirkes av tid og rom.Hun utforsker bevegelse i språket, kroppen og det fysiske rommet, og sier selv: *“In all communication there are gestures, sounds, memories, silence, which divides or make up the gap between the spoken and the unspoken, the visible and the invisible.”*

Forholdet mellom lyd, bilde og betrakter speiler hennes allsidige bakgrunn, der ulike uttrykksformer inkorporeres i en helhetlig opplevelse. I 1996 viste hun verket "White Out" ved Galleri RAM, hvor kunsthistoriker Ina Blom påpekte hvordan avstanden mellom maleri og video kan være flytende. Hun har en musikalsk tilnærming og skaper komplekse og sammensatte videoer og installasjoner, ofte i samarbeid med ledende jazzmusikere og klassiske ensembler. I 2016 skapte hun en videoproduksjon til "Different Trains" av Steve Reich for ''Oslo Camerata'' under *[[ULTIMA Oslo Contemporary Music Festival|Ultima Oslo Contemporary Music Festival]]* og *Interpuls Festival* i 2019.

I 2024 viste hun video- og lydinstallasjonene "Havet innafor" og "Biter som faller" på Hå gamle prestegard i Stavanger. Verkene utforsker materialitet og digital transformasjon ved hjelp av tekstiler, hvor draperier og kostymer blir oppløst i elektroniske striper. I "Havet innafor" er tekstiler klippet opp i små ruter som digitalt manipuleres til bevegelige mønstre. Det å være i bevegelse er et sentralt element i arbeidet, hvor blikket, sansene, tankene, kroppen og menneskelig samspill danner utgangspunkt for komposisjoner i bevegelse som tematiserer forskyvning og forvandling som grunntrekk ved livet vi lever. Bevegelsene tar form i enten minner, følelser, folkemengder eller teknologi. Lyddesignet var laget av Jon Balke i begge verkene.

### Sceniske samarbeid
Myskja har også markert seg innen scenekunst, og har skapt videoer for flere danseforestillinger og operaer. I 2002 deltok hun på Venezia Biennalen Danza med video til forestillingen "LIVE" av den italienske koreografen Francesco Scavetta. Hun har designet kostymer og videoscenografi for *Querini Opera Røst*, med premiere i 2012 og senere oppsetninger i 2014, 2018 og 2023 i Venezia. Kostymene i oppsetningen har blitt trukket frem som et visuelt høydepunkt.

I 2021 var Myskja festivalkunstner for Molde internasjonale Jazzfestival. Her samarbeidet hun med artist in residence/jazzmusiker Ellen Andrea Wang med live video til både åpningskonserten med EAW Kontrabassorkesteret i Bjørnsonhuset og EAW avslutningskonserten i Molde Domkirke. Hennes visuelle bidrag ble trukket frem som veldig viktige for den helhetlige opplevelsen for kunstnere, publikum og Moldejazz. 

Hun har også samarbeidet med koreograf Ingri Fiksdal med fire dansere til installasjonen "Havet innafor". Performancen ble vist i Kunstnerforbundets overlyssal i 2022, hvor Myskja både designet og utarbeidet kostymene.

### Prosjektstedet MADSTUN
I 2006 grunnla Myskja og ektemannen, komponist og musiker, Jon Balke prosjektstedet MADSTUN. MADSTUN er en interdisiplinær arena for kunstnerisk utforskning og samarbeid som fremmer erfaring, fokus, inspirasjon og produksjon. Prosjektstedet brukes til seminarer, workshops, innspillinger og andre kreative prosjekter. Stedet er bygget med bærekraftige løsninger, inkludert solcellepaneler og tradisjonelle trebyggeteknikker som tanntømmer og massivt tre.

## Utsmykkinger
Myskja har hatt en rekke større utsmykkingsoppdrag i Norge. Blant annet verket "Dagbok- Tilfeldighetsarkiv" på Hjemmefrontmuseet, Akershus Festning 2009, "Kompositt" på Institutt for Informatikk, UIO 2011, "NING" på Thora Storm videregående skole i Trondheim 2017 og Nord-Aurdal ungdomsskole i 2020.

## Offentlige innkjøp

* Lillehammer Kunstmuseum
* Nasjonalbiblioteket
* Nordisk Akvarellmuseum
* Norsk kulturråd
* Samlingen Kunst på arbeidsplassen

## Referanser


## Eksterne lenker
* 
*